འཇར་མན་གྱི་མི་རེ་ཁཱ་སི་རྒྱ་ནག་ཞིབ་འཇུ་ལྟེ་གནས་ཀྱི་ཞིབ་འཇུག་པ་ལྕམ་མཱ་རེ་ཁིཨོལ་བྷིག་གིས་རྒྱ་ནག་གཞུང་གིས་སྲོལ་རྒྱུན་སྨྱན་བྱད་རིགས་ལ་བཏང་འཛིན་ནན་མོ་བྱེད་ཀྱིན་ཡོད།གནས་འཕྲིན་དྲྭ་རྒྱས་སྨྱན་བྱད་ཀྱི་རྣམ་པ་གསར་བ་མང་པོ་ཁྱེར་ཡོང་དུས།རྒྱ་ནག་གཞུང་གིས་གསར་དུ་གཏན་འབེབས་བྱས་པའི་སྒྲིག་སྲོལ་དེའི་དམིགས་ཡུལ་ནི་སྨྱན་བྱད་གསར་བ་དེའི་རིགས་བཏང་འཛིན་མ་ལག་ནང་འཇུག་ཐབས་ཀྱི་སླད་དུ་རེད།ཉེ་སྔོན་རྒྱ་ནག་ཝོ་ཀྲིན་དུ་བསྐོངས་པའི་འཛམ་གླིང་གནས་འཕྲིན་དྲྭ་རྒྱའི་ཚོགས་ཆེན་སྟེང་།རྒྱ་ནག་གི་སྲིད་འཛིན་ཞི་ཅིན་ཕེང་གིས་སྲ་མཁྲེགས་ཅན་གྱི་ལྟ་བ་བཏོན་ཡོད་ལ།དེ་ཡང་ཁོང་གིས།རྒྱ་ཁབ་ཚང་མར་རང་གི་རྒྱལ་ཁབ་ནང་དུ་གནས་འཕྲིན་དྲྭ་རྒྱར་དོ་དམ་བྱེད་རྒྱུའི་དབང་ཆ་ཡོད་ལ།དགོས་ངེས་ལ་ཐུག་ཚེ་བཏང་འཛིན་ནན་མོ་བྱས་ཀྱང་ཆོག་ཅེས་བཤད་ཡོད་པ་རེད།དེ་རིང་གི་སྒྲིག་སྲོལ་གསར་པ་དེ་ཞི་ཅིན་ཕེང་གིས་རང་ཉིད་ཀྱི་ལྟ་བ་དེ་དངོས་སུ་ལག་ལེན་དུ་བསྟར་བར་གོ་ཆོགདེ་རིང་གི་རྒྱ་ནག་གིས་མི་མངོན་གྲགས་མེད་ངང་ཞིབ་བཤེར་དང་བཏང་འཛིན་མི་བྱེད་པར།མངོན་གསལ་དོད་པོའི་ངང་སྤེལ་གྱིན་ཡོད།དེ་དང་འགྲོས་མཉམ་ངང་ཁྲིམས་ལུགས་སྒྲིག་སྲོལ་རིགས་གཏན་ལ་ཕབ་པ་བརྒྱུད།རྒྱ་ནག་གི་དྲྭ་རྒྱའི་བདག་དབང་ནན་གྱི་བསྒྲགས་ཀྱིན་ཡོད།ཅེས་ལྟ་ཚུལ་བཏོན་འདུག